આ પેજના સમાપન પૂર્વે હું મારા બ્લોગના નામકરણ અંગે નિખાલસ ભાવે લખું તો મને ‘વૈભવ’ શબ્દ પસંદ પડ્યો નથી. આ શબ્દથી આત્મશ્લાઘા થતી હોવાનો અપરાધભાવ હું અનુભવું છું, કેમ કે હું પોતે જ મારી વાર્તાઓને ‘વૈભવ’ શબ્દપ્રયોગથી જોડીને કઈ રીતે મારા ખભા ઊંચા કરી શકું! આમ છતાંય મારા બ્લોગના ‘વલદાનો વાર્તાવૈભવ’ નામકરણને હું બદલી નથી શકતો, કેમ કે ‘વલદા’, ‘વાર્તા’ અને ‘વૈભવ’ શબ્દોમાંની ‘વ’ની પુનરાવૃત્તિની ચમત્કૃતિ મારા હૃદયને સ્પર્શી ગઈ છે!